Elicea a vhodné lieky na zápal bedrových kĺbov
Dobrý deň,aké lieky, maste sú vhodné pri bolestiach bedrových kĺbov (prechladnutie) pri užívaní lieku Elicea,ďakujem.
Dobrý deň,
ďakujeme za Vašu otázku.
Elicea spomaľuje metabolizáciu všetkých protizápalovo pôsobiacich liekov (napr. Ibalgin, Nalgesin S, Flector EP) v dôsledku čoho sa môže zvýšiť riziko výskytu ich vedľajších účinkov. Pokiaľ neužívate lieky na riedenie krvi a netrpíte vredovým ochorením tráviacej súsatvy, ich príležitostné užitie je možné. V prípade potreby pravidelnej protizápalovej liečby je však potrebné sa o vhodnom lieku poradiť s lekárom, ktorý pozná Váš celkový zdravotný stav.
Bezpečnejšou alternatívou sú lokálne aplikované lieky vo forme gélu, alebo krému (napr. Diclofenac gél, Flector gél, Ibuprofen gél, Ibalgin gél/krém). Po lokálnom podaní je absorpcia účinnej látky minimálna a riziko ovplyvnenia účinku lieku sa nepredpokladá.
Prajem skorú úľavu od ťažkostí.
S pozdravom
PharmDr. Veronika Kiabová